METEO, 9 mai 2021. Vremea va fi predominant frumoasă în toată țara.
ANM a emis prognoza meteo pentru astăzi, 9 mai 2021, în țară și în București. Se vor înregistra temperaturi în jurul celor normale pentru această perioadă. În București, vremea va fi frumoasă, dar răcoroasă dimineața și noaptea.
Vremea va fi predominant frumoasă şi se va încălzi față de ziua anterioară în vest, centru și nord, astfel că, în orele amiezii, la nivelul întregii țări se vor înregistra temperaturi în jurul celor normale pentru această dată. Cerul va fi mai mult senin, exceptând regiunile din jumătatea estică, unde pe parcursul zilei vor fi unele înnorări. Vântul va sufla slab până la moderat, trecător cu intensificări mai ales în partea a doua a intervalului, în sudul Banatului și în vestul Carpaților Meridionali. Temperaturile maxime se vor încadra între 14 şi 22 de grade Celsius, iar cele minime vor fi cuprinse între 0 şi 12 grade Celsius, mai coborâte, spre -3 grade Celsius în estul Transilvaniei, unde se va forma brumă. Vremea va fi frumoasă, dar răcoroasă dimineața și noaptea. Cerul va avea unele înnorări după-amiaza și va fi mai mult senin în rest, iar vântul va sufla slab până la moderat. Temperatura maximă se va situa în jurul valorii de 20 de grade Celsius, iar cea minimă va fi de între 5-8 grade Celsius.